***Időjáték – Merlin***

*Fejlesztendő kompetenciák:* szociális kompetencia, empátia, önreflexió, nyelvi kompetencia

*Tervezett csoport:* 5. osztály, 11-12 éves korosztály, maximum 24 fő (4x6 fős csoport)

*Választott szám:* 2011/15 ősz

|  |  |  |  |  |  |
| --- | --- | --- | --- | --- | --- |
| **Tevékenység** | **Szervezés** | **Pontos instrukció** | **Fejlesztendő kompetencia** | **Idő**  **(perc)** | **Eszközök** |
| 1. Ráhangolódás a feladatra – Közös beszélgetés Merlinről, varázslókról, boszorkányokról | Frontális | „Meséljétek el, hol találkoztatok eddigi életetek során varázslással! Milyen film-, mese-, regény-, képregényélményetek van a mágiával kapcsolatban!” | szociális kompetencia, empátia, kreativitás | 5 | - |
| 1. Ismerkedés a szöveggel – közösen elolvassuk az első oldalt, összefoglaljuk, hogy milyen hősökről, lényekről olvastunk | Frontális | „Ismerjük meg a szöveget, kezdjük el a felolvasást!”  „Gyűjtsük össze, hogy milyen hősökkel, istenekkel találkoztunk a szövegben, foglaljuk össze egy fürtábrán!” | nyelvi kompetencia | 8 | Szöveg, tábla, filc, füzet |
| 1. Önálló olvasás, majd Merlin (illetve Merlin életének egy érdekes mozzanata) ábrázolása párban | Páros | „Olvassátok el a szöveget, majd rajzoljátok le Merlint, egy általatok legautentikusabbnak ítélt [leginkább rá jellemző] helyszínen, vagy ábrázoljátok az életének egyik legérdekesebb jelenetét!” | nyelvi kompetencia, kreativitás | 10 | Szöveg, tábla, filc, füzet |
| 1. Csoportmunka – saját szerepkonfliktus elmesélése, egy kiválasztása | Csoportmunka | „Mindenki próbáljon meg a saját életéből keresni arra egy példát, amikor félreértették a viselkedését, és a félreértésnek az lett a következménye, hogy tetteit egészen máshogy ítélték meg, mint ahogy ő maga szerette volna. Ezt meséljétek el egymásnak, és válasszátok ki azt a történetet, amit vállalnátok, illetve el is tudnátok játszani az osztály előtt! A történetben lehetőség szerint fele annyi szereplő legyen, ahányan a csoportban vagytok.” | szociális kompetencia, empátia, önreflexió | 5 | - |
| 1. Csoportmunka – a kiválasztott történet vázlatos rögzítése, monológok megírása, gyakorlása | Csoportmunka | „A kiválasztott történetet néhány mondatban párbeszédes formában rögzítsétek – ne legyen hosszabb 8 mondatnál –, majd beszéljétek meg, hogy ki játszik majd kicsodát, és ki vállalja az illető belső hangját! A feladat az lesz, hogy a félreértést is el kell játszani, illetve azt is, hogy mindeközben mi zajlott a megjelenített szereplő fejében. Írja le mindenki a saját szerepét, majd gyakoroljátok el!” | szociális kompetencia, empátia, önreflexió, nyelvi kompetencia | 8 | füzet |
| 1. Szituáció bemutatása | Frontális | „Játsszátok el a kiválasztott történetet!” | szociális kompetencia, empátia, önreflexió, nyelvi kompetencia | 7 | - |
| 1. Csoportok értékelése | Frontális | „Melyik csoport esetében érezted azt, hogy a nehéz eldönteni: kinek van igaza?” | szociális kompetencia, empátia, önreflexió, nyelvi kompetencia | 2 | - |